
bonta emese pe 29.02.2024 la 09:22 


Domnilor ziaristi, sunteti intr-o grava 
eroare din nou, sunt in muzeu de pe 
vremea lui Ceausescu, domnul Alexa > 


G. Buju pe 16.01.2024 la 01:04 


Felicitari lui ! Bun si de cinste Morosan !! 
De mirare e ca polutucii din acelashhh 
aluat moroseni nu fac » 


Pompiliu Barbu pe 14.11.2023 la 16:08 


Un om deosebit! De ar face fiecare 
roman pe sfert din ce a facut acest om 
Romania ar fi departe! 


Nelu Botiș pe 29.09.2023 la 14:27 


1. Stimate domnule Teremtus, cu tot 
respectul, vreau sa va comunic faptul ca 
Bonta Emese nu va respecta. 2. » 

Elev sancționat cu 
scăderea notei la 
purtare pentru că făcea 
„propagandă pentru 
România Mare”! 


de loana Lucacel si Mircea Crisan 
O comentarii 

Dacă Spiru Haret avea dreptate când spunea: „cum arată astăzi școala, așa va arăta mâine ţara”, 
atunci România de mâine va fi ţara oamenilor fără convingeri şi idealuri naționale, fără identitate, 
prea slabi sau total nemotivaţi să şi le cultive și să și le asume. 


Un caz petrecut recent la Colegiul Tehnic „George Barițiu” din Baia Mare reprezintă un semnal de 
alarmă, care arată unde a ajuns şcoala românească (din cauza legislaţiei, a reformelor repetate şi 
fără sens, a fricii de a ieşi din zona de „politically corect” sau din alte motive). 


Cert este că, într-o perioadă în care drogurile, violența, agresiunile, inclusiv sexuale, ţin zilnic 
capul de afiş al ştirilor, iar studiile arată că tot mai puţini elevi citesc şi mult mai puţini înțeleg ce 
citesc, un elev pasionat de istorie recentă, care îşi dezvoltă, prin lectură, spiritul patriotic şi creştin, 
valori de bază care au format această țară, este sancționat cu scăderea notei la purtare. 


Povestea lui Vlad "Țăranu, elev în clasa a X-a la Colegiul Tehnic „George Barițiu” este una atipică 
pentru vremurile noastre. Vlad este pasionat de istorie recentă, motiv pentru care citeşte mult, mai 
ales despre rezistenţa anticomunistă, una dintre cele mai luminoase pagini din istoria acestei ţări. 
Aşa, a ajuns, asemeni celor care au murit în închisorile comuniste, să preţuiască câteva valori 
fundamentale: credința în Dumnezeu, dragostea de ţară şi libertatea. 


Recent, în 9 martie, când a fost sărbătorită Ziua foştilor deţinuţi politici, Vlad a ţinut să depună și 
el o floare la Monumentul Aripi, din Bucureşti, ridicat în memoria celor care s-au împotrivit 

regimului comunist. A călătorit singur cu trenul şi a participat la manifestări. Acolo, a primit mai 
multe stikere cu mesaje naţionaliste de genul „Eroii nu mor niciodată” şi „Basarabia e România”. 


Fiind originar din Suceava şi cunoscând istoria, Vlad a dus câteva stikere cu „Basarabia e 
România” şi la şcoală. Spune că nu le-a oferit nimănui, dar le-a dat colegilor care i-au cerut. În 
total, vreo 30-40 de bucăţi, rugându-i să nu le lipească pe bănci sau în şcoală. Fapta lui, care ar 
stârni zâmbetul oricui, putând fi catalogată drept cel mult idealistă, naivă, romantică etc., a fost 
privită altfel de consiliul şcolii, care i-a aplicat o mustrare scrisă şi i-a scăzut nota la purtare cu un 
punct pe motiv că „a adus la şcoală și a distribuit autocolante aparţinând de Mişcarea Unionistă” şi 
a încălcat un articol din Regulamentul intern care arată că elevilor le este interzis: „să aducă şi să 
difuzeze, în unitatea de învățământ, materiale care, prin conținutul lor, atentează la independența, 
suveranitatea şi integritatea naţională a ţării, care cultivă violenţa şi intoleranţa”. Un articol care, 
pentru oricine, pare exact opusul faptei lui Vlad. 


A urmat o vizită a mamei lui Vlad la şcoală, discuţii şi, în final, această mustrare şi scăderea notei 
la purtare, care poate fi anulată dacă elevul dovedește un comportament ireproşabil până la 
sfârşitul anului. Vlad, însă, nu e supărat din cauza sancțiunii, ci fiindcă el consideră că i s-a făcut o 
nedreptate: „Eu am citit şi statutul elevului, şi regulamentul, dar în niciunul dintre ele nu am găsit 
o regulă pe care să o fi încălcat. Nu m-a deranjat sancţiunea, ci motivul că aș fi atentat la 
independenţa, unitatea, integritatea şi suveranitatea țării. Când a fost chemată mama, au zis că nu 
se poate face politică în şcoală. Dar e un ideal naţional, nu e propagandă politică. George Barițiu 
spunea «Ca să voieşti ceva, se cere unire, iar fără unire voinţa nu are tărie» şi mai spunea că 
«Unirea şi unimea națională sunt bunuri mari, importante și însuflețitoare, care nu cer mai mult 
decât voinţa tare de a fi şi a rămâne un singur popor». lar eu, în Colegiul Tehnic care poartă 
numele lui George Barițiu sunt sancționat pentru că promovez acelaşi ideal pe care îl promova 
el?”. 


Întrebarea lui Vlad este evident retorică. lar răspunsul este, din păcate, da. De ce? 


Directorul colegiului, Simona Valeria Popescu, a încercat să ne explice argumentele pentru care 
consiliul a luat această decizie: „La nivelul unităţii de învățământ s-a emis această mustrare scrisă 
în urma prevederilor legislative, prin întrunirea consiliului clasei, cu prezenţa părintelui, elevului, a 
cadrelor didactice, exact cum prevede legea, cu amendamentul aşa cum scrie în sancțiune că se 
poate reveni asupra ei dacă va demonstra o conduită ireproşabilă până la sfârșitul anului școlar. S- 
au analizat şi s-au pus lucrurile într-un context mai larg, în care el este la a doua faptă care a fost 
supusă consiliului clasei în acest an şcolar şi, mai mult decât atât, el cunoaște şi i s-au prelucrat 
toate regulamentele la început de an şcolar, există semnătură în acest sens. Și primul articol 
încălcat pe care l-am invocat este cel din legea învățământului preuniversitar, «şcoala nu este un 
spațiu de manifestare a unor convingeri de nicio natură religioasă, politică şi așa mai departe. Este 
interzis prozelitismul politic şi religios”. 


Am încercat să înțelegem raționamentele pentru care un ideal, despre care au vorbit de altfel şi 
oameni politici, premieri, preşedinţi şi care nu e interzis în niciun fel prin nicio lege în vigoare, e 
considerat propagandă politică: „Da, este prozelitism politic. Ştiţi ce înseamnă prozelitism politic? 
Când încerci prin ceea ce inițiezi să faci oamenii să adere la anumite convingeri”. 


lar legat de articolul din Regulamentul intern, doamna director spune că: „Dacă vi se pare că nu 
acoperă fapta în integralitatea sa, gândiţi-vă la intoleranță. Şi mai face referire la o reglementare 
legislativă care spune că nu se vor difuza materiale care pot afecta integritatea psihică a 
colectivului de elevi. În momentul în care te duci cu nişte crezuri, convingeri spre niște grupuri de 
elevi, ce faci? Influenţezi, duci într-o anumită direcţie. Una e să ai opinii personale, una e să ai 
acțiuni care influenţează un colectiv”. Directorul colegiului a mai menţionat că, înainte de acest 
incident, profesorul de istorie a purtat numeroase discuţii cu elevul și că, în prezent, Vlad 
beneficiază de consiliere psihologică. 


Wow. Deci elevii cu convingeri patriotice au nevoie de consiliere psihologică în România? lar a 
face apel la un ideal național, despre care s-a vorbit foarte mult şi se va mai vorbi curând, având în 
vedere că în 27 Martie sărbătorim 106 ani de la Unirea Basarabiei cu România, înseamnă 
intoleranță? Deci, în acest context nu poți folosi în şcoli sintagma cunoscută „Ardealul pământ 
românesc”, de exemplu? Sau nu poți împărți iconiţe cu Maica Domnului? Ne scuzați, dar 
prezervative se pot distribui? Am văzut inițiative în acest sens. 


Nu acuzăm oamenii, ci sistemul. Dacă legislaţia impune astfel de aberaţii, înseamnă că legislația 
trebuie schimbată urgent. lar dacă am ajuns să transformăm școlile din România într-un spațiu 
lipsit de convingeri, înseamnă că şcolile nu mai fac educaţie, deoarece asta ar însemna să formeze 
şi caractere, ci doar furnizează informații. E trist că, în loc să încurajăm tinerii să fie mândri de 
originea și identitatea lor, îi sancționăm. Și, ulterior, ne mirăm că pleacă din ţară. Pleacă pentru că 
noi nu i-am învăţat să-și iubească țara. 


Domnilor profesori de la Barițiu sau din orice şcoală, dacă tineri ca Vlad, puţini e drept, au 
„deviaţii” din cauza adolescenţei, exuberanţei sau oricărui alt motiv, aduceţi-i cu tact la calea cea 
dreaptă. Dar nu-i deviaţi de la valorile fundamentale ale acestui neam, pentru că ele ne definesc ca 
popor şi, fără ele, şcoala românească nu ar exista. 

